
Da li je zabranjeno uzimanje najbolje imovine za ***[zekat](https://pitajucene.com/search/zekat/questions/ "Pretraži pitanja o zekatu")***?


* 
* 
* 
* 
* 
* 
* 

 
Da li je zabranjeno uzimanje najbolje imovine za zekat?

Ibn Abbas, radijallahu anhu, pripovijedao je da je Resulullah, sallallahu alejhi ve sellem, poslavši Muaza, radijallahu anhu, u Jemen, rekao sljedeće: “Odlaziš kod sljedbenika Knjige, i zato ih prvo pozovi da robuju Allahu. Kada spoznaju Allaha, izvjesti ih da im je Allah naredio obavljanje pet namaza u toku dana i noći. Kada prihvate ***[namaz](https://pitajucene.com/search/Namaz/questions/ "Pretraži pitanja o namazu")*** izvjesti ih da im je Allah propisao ***[zekat](https://pitajucene.com/search/zekat/questions/ "Pretraži pitanja o zekatu")*** na ***[imetak](https://pitajucene.com/search/imetak/questions/ "Pretraži pitanja o imetku")*** koji se daje siromašnim ljudima između njih. Ako ti se pokore, uberi od njih zekat, ali nipošto ne uzimaj najvredniju imovinu od ljudi”.


Propisi u vezi s poglavljem 


Prvo, sakupljaču zekata zabranjeno je uzimanje najboljih grla i najvrednije imovine od obveznika, jer zekat je propisan radi pomaganja siromašnih, te pristranost i nepravda uzimanjem najvrednije imovine od bogatih nema ni svrhe ni smisla.  

Drugo, ako je obveznik zadovoljan, ubirač na ***[ime](https://pitajucene.com/search/ime/questions/ "Pretraži pitanja o imenima")*** zekata može uzeti najvredniji imetak, i tom prilikom treba proučiti dovu da mu Svevišnji Allah podari blagoslov u imetku, odnosno u stadu. Dokaz za to jeste sljedeće predanje Ubejja b. Ka’ba, radijallahu anhu: “Vjerovjesnik, sallallahu alejhi ve sellem, poslao me da ubirem zekat; došao sam na imanje nekog čovjeka, i kada je sakupio deve, vidio sam da je obavezan dati ibnetu mehadin, relativno malo žensko devče. To sam mu i rekao, ali on reče: ‘To devče niti daje mlijeko niti je debelo, uzmi ovu mladu veliku debelu devu’. ‘Neću uzeti ono što mi nije naređeno da uzmem’, odgovorio sam, ‘Resulullah, sallallahu alejhi ve sellem, blizu je nas, pa, ako hoćeš, pođi kod njega i ponudi mu ono što si sada meni ponudio, ako prihvati, i j a ću prihvatiti, a ako odbije, i ja ću odbiti.’ Reče: ‘Učinit ću tako.’ Krenuli smo, i on je poveo devu koju mi je ponudio kao zekat. Kada smo došli kod Poslanika, sallallahu alejhi ve sellem, čovjek mu reče: ‘Allahov Vjerovjesniče, tvoj izaslanik bio je kod mene i htio uzeti zekat na imetak koji imam – Allaha mi, nikada mi tvoj izaslanik nije dolazio – i kada sam sabrao stado, rekao je da sam dužan izdvojiti mršavo devče, koje ne daje mlijeko. Na to sam mu ponudio veliku mladu devu, ali on je nije primio. Allahov Poslaniče, evo doveo sam je, uzmi je od mene!’ Resulullah, sallallahu alejhi ve sellem, reče mu: (Obavezan si dati ibnetu mehadin, a ako draga srca daš bolje od toga, Allah će te nagraditi, a mi ćemo je primiti kao zekat. ‘ Čovjek ponovo reče: ‘Allahov Poslaniče, evo doveo sam je, uzmi je od mene!’ ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, naredio je ashabima da je uzmu i učinio dovu da mu Allah blagoslovi imetak.”


\_\_\_\_\_\_\_\_\_\_\_\_


Iz knjige “Enciklopedija Zabrana u Islamu 2. dio”  

Naslov originala: “Mewsua’tul-menahiš-šeri’jjeti fi sahihis-sunnetin-nebevijjeti ”


Autor: ***[Selim el-Hilali](https://pitajucene.com/search/Selim+el-Hilali/answers/ "Pretraži odgovore od šejh Selim el-Hilali")***


Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-2.pdf>


